ယိုးဒယားကြက်ဥလိပ်



ယိုးဒယားကြက်ဥလိပ်

ပါဝင်သော ပစ္စည်းများ 
အသားစင်းကော (ကြက်သား၊ အမဲသား၊ ဝက်သား....) 	- 	(၃၅ဝ) ဂရမ် 

ပုစွန်မှုန့် 	- 	(၁၅ဝ) ဂရမ် 

မြေပဲဆီ 	- 	(၉ဝ) မီလီမီတာခန့် 

ပါးပါးလှီးထားတဲ့ကြက်သွန်နီ 	- 	(၁) ဥခန့် 

ထောင်းထားတဲ့ကြက်သွန်ဖြူ 	- 	(၂) ဥခန့် 

မြေပဲလှော် 	- 	(၇ဝ) ဂရမ် 

ငရုတ်ကောင်းမှုန့် 	- 	လက်ဖက်ရည်ဇွန်း(၁) ဇွန်း 

ငံပြာရည် 	- 	ထမင်းစားဇွန်း(၃) ဇွန်း 

သကြား 	- 	ကြက်ဥ 

(၆)လုံး 	- 	ငရုတ်သီး 

(၁) တောင့် 	- 	အနည်းငယ် 

နံနံမြစ် 	- 	အနည်းငယ် 

နံနံရွက် 	- 	အနည်းငယ်

အဆင့်ဆင့် ချက်ပြုတ်ပုံ 
နှစ်သက်ရာအသားကို နုတ်နုတ်စင်းပြီး ပုစွန်မှုန့်နှင့် သမအောင်နယ်ပါ။ မြေပဲဆီ ၉ဝမီလီမီတာ၏ သုံးပုံနှစ်ပုံကို ပူအောင်တည်ပြီး ကြက်သွန်နီ၊ ကြက်သွန်ဖြူ ဆီသတ်ပါ။ ပုစွန်စင်းကော အသားနယ်ကို မစိုမခြောက် ကြော်လိုက်ပါ။ ပြီးနောက် မြေပဲလှော်၊ ငရုတ်ကောင်းမှုန့် ငံပြာရည်၊ သကြား၊ နံနံမြစ်တို့ထည့်ပြီး သုံးမိနစ်ခန့် ကြော်ပါ။ ကျန်နေသော ဆီသုံးပုံတစ်ပုံကို အကြော်ဒယ်အိုးပြားတွင် ထည့်ပြီး ပူအောင်တည်ပါ။ ကြက်ဥကိုခလောက်၍မွှေပြီး အဝိုင်းပုံ ခပ်ပါးပါးလေးရအောင် ချိန်ဆပြီး ကြော်ပါ။ ရရှိလာတဲ့ ကြက်ဥကြော်များကို အအေးခံပါ။ အသားကြော် ထမင်းစားဇွန်း တစ်ဇွန်းခန့်ကို ကြက်ဥကြော်ပေါ် တင်၍ ငရုတ်သီး၊ နံနံရွက် အနည်းငယ်စီထည့်ပါ။ ကြက်ဥကြော်ကို ဖြည်းဖြည်း ချင်းလိပ်ပြီး လုံအောင်ပိတ်ပါ။ ထို့နောက် ကြက်ဥလိပ်ကို အနေတော်အတုံးလေးများ လှီးပါ။ ဒါဆိုရင် မြင်ရုံနဲ့ စားချင်စိတ် တဖွားဖွား ပေါ်လာနိုင်တဲ့ ထိုင်းကြက်ဥလိပ်ကို ရသည်။ နှစ်သက်ရာ ဆော့အချဉ်နှင့် တွဲဖက် စားသုံးနိုင်သည်။

References 

အစားအစာ